Астаповіч нагадвае пра частыя спасылкі міністра на перспектыўную праграму “Замкі Беларусі. На меркаванне старшыні грамадскага аб’яднання, гэтая іміджавая праграма, распрацаваная пад кіраўніцтвам Латушкі і зацверджаная пастановай ураду, не вырашае праблем аховы нацыянальнай архітэктурнай спадчыны. “Як можна ацаніць той факт, што палова сродкаў праграмы будзе накіравана на працы па Мінскаму замчышчу, праектныя прапановы па якому не вытрымліваюць аніякай крытыкі з любога боку. Нездарма Мінскі гарвыканкам пад рознымі падліўкамі не жадае выносіць гэты праект на грамадскае абмеркаванне. А каб перайсці да справы, шмат не трэба. Трэба толькі выканаць тое, што ўвайшло ў шматлікія дакументы, — падкрэсліваецца ў лісце.